smcproject/ml-wiki-sentences huggingface dataset:
1910-ൽ കുംഭകോണം സ്വദേശിയായ എസ്. ദേശികാചാരിയെ അംബുജമ്മാൾ വിവാഹം കഴിച്ചു.
ജീവിതത്തിന്റെ തുടക്കത്തിൽ, മഹാത്മാഗാന്ധിയുടെ ആശയങ്ങൾ, പ്രത്യേകിച്ച് അദ്ദേഹത്തിന്റെ സൃഷ്ടിപരമായ സാമൂഹിക-സാമ്പത്തിക പരിപാടി എന്നിവയിൽ അവർ ആകൃഷ്ടയായിരുന്നു.
സിസ്റ്റർ സുബ്ബാലക്ഷ്മി , ഡോ. മുത്തുലക്ഷ്മി റെഡ്ഡി , മാർഗരറ്റ് കസിൻസ് എന്നിവരുമായുള്ള സമ്പർക്കമാണ് ഈ താത്പര്യം വർദ്ധിപ്പിച്ചത്.
അംബുജമ്മാൾ അദ്ധ്യാപികയായി യോഗ്യത നേടി.
സാരദ വിദ്യാലയ പെൺകുട്ടികളുടെ സ്കൂളിൽ പാർട്ട് ടൈം പഠിപ്പിച്ചു.
1929 മുതൽ 1936 വരെ ശാരദ ലേഡീസ് യൂണിയന്റെ കമ്മിറ്റി അംഗമായിരുന്നു.
സിസ്റ്റർ സുബ്ബാലക്ഷ്മിയുമായി വളരെ അടുത്ത് പ്രവർത്തിച്ചു.
1929-ൽ മദ്രാസിലെ വിമൻസ് സ്വദേശി ലീഗിന്റെ ട്രഷററായി തിരഞ്ഞെടുക്കപ്പെട്ടു.
ഗാന്ധിയുടെ സാമൂഹിക സാമ്പത്തിക പരിപാടികൾ നടപ്പിലാക്കിയ കോൺഗ്രസിന്റെ രാഷ്ട്രീയേതര വിഭാഗമായിരുന്നു ഈ ലീഗ്.
കരിയറും രാഷ്ട്രീയ ആക്ടിവിസവും
രാഷ്ട്രീയ ജീവിതത്തിലേക്കുള്ള അവരുടെ പ്രവേശനം 1930-ൽ നിസ്സഹകരണ പ്രസ്ഥാനത്തിനിടെയായിരുന്നു.
ഗാന്ധിയുടെ അഭ്യർത്ഥന മാനിച്ച് ദേശീയ പ്രസ്ഥാനത്തെ പിന്തുണയ്ക്കുന്നതിനായി ആഭരണങ്ങൾ സംഭാവന ചെയ്ത നിരവധി സ്ത്രീകളുമായി അവർ ചേർന്നു.
അവർ സ്വദേശിയുടെ ശക്തമായ വക്താവായിരുന്നു.
ഖാദിയെ സ്വീകരിച്ചു.
അവർ ഉപ്പു സത്യാഗ്രഹത്തിൽ ചേർന്നു.
അറസ്റ്റിലായി.
1932-ൽ കോൺഗ്രസിന്റെ "മൂന്നാം സ്വേച്ഛാധിപതി" എന്ന് അവർ പ്രശംസിക്കപ്പെട്ടു.
സത്യാഗ്രഹികളെ വിദേശ തുണി ബഹിഷ്കരിക്കാൻ നയിച്ചു.
സമഗ്രമായ ഒരു കോൺഗ്രസ് വനിതയും, 1934 മുതൽ 1938 വരെ ഹിന്ദി പ്രചാർ സഭയുടെ മാനേജിംഗ് കമ്മിറ്റിയുടെ ഭാഗവുമായിരുന്നു.
ഹിന്ദിക്ക് വേണ്ടി ധാരാളം പ്രചാരണ പ്രവർത്തനങ്ങൾ നടത്തി.
ഹിന്ദി പ്രചാർ സഭയുമായുള്ള പ്രവർത്തനത്തിന്റെ ഭാഗമായി 1934-ൽ ബോംബെയിൽ നടന്ന അഖിലേന്ത്യാ കോൺഗ്രസ് സെഷനിൽ പങ്കെടുത്തു.
1934 നവംബർ മുതൽ 1935 ജനുവരി വരെ ഗാന്ധിക്കൊപ്പം വാർധ ആശ്രമത്തിൽ താമസിച്ചു.
മൈലാപ്പൂർ ലേഡീസ് ക്ലബിന്റെ സെക്രട്ടറി (1936 മുതൽ അവർ വഹിച്ച പദവി) യുടെ ഭാഗമായി അവർ ഹിന്ദി ക്ലാസുകൾ നടത്തി.
1939 മുതൽ 1942 വരെ സെക്രട്ടറി സ്ഥാനവും 1939 മുതൽ 1947 വരെ ട്രഷറർ സ്ഥാനവും വഹിച്ച അവർ വിമൻസ് ഇന്ത്യ അസോസിയേഷന്റെ (ഡബ്ല്യുഐഎ) ഒരു പ്രധാന ഭാഗമായിരുന്നു.
ഡബ്ല്യുഐ‌എയ്‌ക്കൊപ്പം, ബാലവിവാഹം നിർത്തലാക്കൽ, ബഹുഭാര്യത്വം, ദേവദാസി സമ്പ്രദായം, സ്ത്രീകളുടെ അവകാശങ്ങളും അവരുടെ സ്വത്തവകാശങ്ങളും സംരക്ഷിക്കുന്നതിനായി നിയമനിർമ്മാണം നടത്തുക എന്നിവയായിരുന്നു അവർ പ്രവർത്തിച്ചിരുന്നത്.
ഡബ്ല്യു.ഐ.എയെ പ്രതിനിധീകരിച്ച് മദ്രാസ് കോർപ്പറേഷനിലേക്ക് അവർ നാമനിർദേശം ചെയ്യപ്പെട്ടു.
1947-ൽ മദ്രാസിൽ നടന്ന അഖിലേന്ത്യാ വനിതാ സമ്മേളനത്തിനിടെ സ്വീകരണ സമിതിയുടെ ചെയർപേഴ്‌സണായി നാമനിർദേശം ചെയ്യപ്പെട്ടു.
സമർപ്പിത സാമൂഹ്യ പ്രവർത്തകയായ അവർ 1948 മുതൽ ശ്രീനിവാസ ഗാന്ധി നിലയം പ്രസിഡന്റും ട്രഷററുമായിരുന്നു.
ഇത് പാവപ്പെട്ട പെൺകുട്ടികൾക്ക് സൗജന്യ പരിശീലനം നൽകി.
സൗജന്യ ഡിസ്പെൻസറി ഉണ്ടായിരുന്നു.
കൂടാതെ അച്ചടിശാലയിൽ സ്ത്രീകൾക്ക് പരിശീലനവും ജോലിയും നൽകി.
വിനോബ ഭാവെയുടെ കൂട്ടാളിയായ അംബുജമ്മാൾ 1956-ൽ ഭൂദാൻ പ്രസ്ഥാനം പരസ്യപ്പെടുത്തുന്നതിനായി അദ്ദേഹത്തോടൊപ്പം തമിഴ്‌നാട്ടിൽ പര്യടനം നടത്തി.
അവർ വളരെയധികം വ്യവസായവൽക്കരണത്തെ അനുകൂലിച്ചില്ല.
ഭാവെ വാദിച്ചതുപോലെ അവർ ഗ്രാമ സ്വയംപര്യാപ്തത മാതൃകയിൽ വിശ്വസിച്ചു.
1957 മുതൽ 1962 വരെ തമിഴ്‌നാട് കോൺഗ്രസ് കമ്മിറ്റി വൈസ് പ്രസിഡന്റും 1957 മുതൽ 1964 വരെ സംസ്ഥാന സാമൂഹ്യക്ഷേമ ബോർഡ് ചെയർമാനുമായിരുന്നു.
സംഭാവന
അംബുജമ്മാൾ നിസ്സഹകരണ പ്രസ്ഥാനത്തിൽ സജീവമായി പങ്കെടുക്കുകയും വിദേശ ചരക്കുകളും വസ്ത്രങ്ങളും ബഹിഷ്‌കരിക്കുകയും ചെയ്തു.
1932-ൽ ആറുമാസം രണ്ടു തവണ ജയിലിൽ അടയ്ക്കപ്പെട്ടു.
ഇന്ത്യയുടെ സ്വാതന്ത്ര്യത്തിനായി അവർ തന്റെ ജീവിതം സമർപ്പിക്കുകയും നിരവധി സ്ത്രീകളെ ഇത് ചെയ്യാൻ പ്രേരിപ്പിക്കുകയും ചെയ്തു.
സ്ത്രീകളുടെ ക്ഷേമം അവരുടെ അജണ്ടയുടെ മുകളിലായിരുന്നു.
1948-ൽ തീനാംപേട്ടിൽ ശ്രീനിവാസ ഗാന്ധി നിലയം സ്ഥാപിച്ചു.
അവിടെ ദരിദ്രർക്ക് സൗജന്യമായി പാലും മരുന്നും കഞ്ഞിയും നൽകി.
ലാളിത്യത്തിന് അംബുജമ്മാൾ അറിയപ്പെട്ടിരുന്നു.
അക്കമ്മ, എന്ന് അവരെ സ്നേഹപൂർവ്വം വിളിച്ചിരുന്നു.
ഖാദി വസ്ത്രം ധരിച്ച് കഴുത്തിൽ മുത്തുകളുടെ ഒരു മാലയല്ലാതെ മറ്റൊന്നും അവർ ധരിച്ചിരുന്നില്ല.
അതിനൊപ്പം, വിദ്യാഭ്യാസത്തിലൂടെ ആത്മാഭിമാനം പഠിപ്പിക്കാൻ സഹായിച്ച സ്ത്രീകളുടെ വിദ്യാലയമായ മഹിള ആശ്രമത്തെ പിന്തുണയ്ക്കുന്നതിനും അവർ സഹായിച്ചു.
ഗാന്ധിയ്‌ക്കൊപ്പം (അവരുടെ ആശയങ്ങൾ അവിടെ പഠിപ്പിച്ചുകൊണ്ടിരുന്നു) അവരുടെ ആഭരണങ്ങളിൽ ഭൂരിഭാഗവും സംഭാവന ചെയ്തുകൊണ്ട് അവർ അതിനെ സഹായിച്ചു.
ഹിന്ദിയിലും തമിഴിലും ശ്രദ്ധേയയായ പണ്ഡിതയായിരുന്നു.
ഗാന്ധിയെക്കുറിച്ച് അവർ തമിഴിൽ മൂന്ന് പുസ്തകങ്ങൾ എഴുതിയിട്ടുണ്ട്.
1964-ൽ അംബുജമ്മാൾ പത്മശ്രീ അവാർഡ് നേടി.
അംബിക സോണി ഇംഗ്ലീഷ് വിലാസം https://ml.wikipedia.org/wiki/Ambika_Soni
അഞ്ച് തവണ രാജ്യസഭാംഗം , രണ്ട് തവണ കേന്ദ്രമന്ത്രി എന്നീ നിലകളിൽ പ്രവർത്തിച്ച പഞ്ചാബിൽ നിന്നുള്ള മുതിർന്ന ഇന്ത്യൻ നാഷണൽ കോൺഗ്രസ് നേതാവാണ് അംബിക സോണി.
(ജനനം: 13 നവംബർ 1942) കോൺഗ്രസ് പാർട്ടിയിൽ സോണിയ ഗാന്ധിയുടെ വിശ്വസ്ഥയായിട്ടാണ് അംബിക അറിയിപ്പെടുന്നത്.
അവിഭക്ത ഭാരതത്തിലെ പഞ്ചാബ്  പ്രാവിശ്യയിൽ (ഇപ്പോൾ പാക്കിസ്ഥാനിലെ ലാഹോറിൽ) നയതന്ത്ര വകുപ്പ് ഉദ്യോഗസ്ഥനായിരുന്ന നകുൾ സെന്നിൻ്റേയും ഇന്ദുവിൻ്റേയും മകളായി 1942 നവംബർ 13ന് ജനിച്ചു.
ചണ്ഡിഗഢിലുള്ള ഗവ.
മോഡൽ സ്കൂളിൽ നിന്നും ഡെറാഡൂണിലുള്ള വെൽഹാം ഗേൾസ് സ്കൂളിൽ നിന്നും പ്രാഥമിക വിദ്യാഭ്യാസം നേടിയ അംബിക ഡൽഹിയിലുള്ള ഇന്ദ്രപ്രസ്ഥ കോളേജിൽ നിന്നും ബിരുദം നേടി.
സ്പാനിഷ് ഡിപ്ലോമയിൽ ഹവാന യൂണിവേഴ്സിറ്റിയിൽ നിന്ന് ബിരുദാനന്തര ബിരുദം നേടി പഠനം പൂർത്തിയാക്കി.
1998 മുതൽ സോണിയ ഗാന്ധി പാർട്ടി അധ്യക്ഷയായി തുടരുന്ന സാഹചര്യത്തിൽ കോൺഗ്രസ് വർക്കിംഗ് കമ്മിറ്റി അംഗമായ അംബിക സോണിയാണ് പാർട്ടിയിലെ മൂന്നാമത്തെ ശക്തയായ വനിത; അവർക്ക് നിലവിൽ മറ്റു പദവികൾ ഒന്നുമില്ലെങ്കിലും സോണിയ ഗാന്ധി പാർട്ടി അധ്യക്ഷയായ കാലം മുതൽ ഗാന്ധി കുടുംബത്തിലെ വിശ്വസ്ഥയായ വലംകൈയാണ് അംബിക.
മഹിള കോൺഗ്രസ് അധ്യക്ഷയായിരുന്ന അവർ പിന്നീട് എഐസിസി ജനറൽ സെക്രട്ടറിയായി; മൻമോഹൻ സിംഗ് സർക്കാരിൽ മന്ത്രിയുമായി.
പിന്നീട് സോണിയക്കൊപ്പം മുഴുവൻ സമയ പാർട്ടി പ്രവർത്തനത്തിനായി മന്ത്രിസ്ഥാനമൊഴിഞ്ഞു.
രാഹുൽ ഗാന്ധി പ്രസിഡൻറായിരുന്ന മൂന്ന് വർഷം അംബിക സോണിക്ക് കാര്യമായ റോളുണ്ടായില്ല.
എന്നാൽ ഇടക്കാല അധ്യക്ഷയായി സോണിയ മടങ്ങിയെത്തിയതും അഹമ്മദ് പട്ടേലിൻ്റെ അകാലചരമവും പാർട്ടി കാര്യങ്ങളിൽ വീണ്ടും അംബിക സോണിക്ക് പ്രാധാന്യം ലഭിക്കാൻ ഇടയാക്കി.
അവർ സോണിയയുടെ രാഷ്ട്രീയ സെക്രട്ടറിയായി നിയമിതയാകുമെന്ന അഭ്യൂഹങ്ങളും ഇടയ്ക്ക് ഉയർന്നു കേട്ടു.
മുൻപ് അഹമ്മദ് പട്ടേൽ വഹിച്ചിരുന്ന പദവിയാണത്.
1969-ൽ കോൺഗ്രസ് പാർട്ടിയിൽ അംഗമായ അംബിക നെഹ്റു കുടുംബവുമായി എക്കാലത്തും മികച്ച ബന്ധം കാത്തുസൂക്ഷിച്ചവരിൽ പ്രധാനിയാണ്.
മുതിർന്ന സിവിൽ സർവീസ് ഉദ്യോഗസ്ഥനെന്ന നിലയിൽ അവരുടെ പിതാവ് നെഹ്റു കുടുംബത്തിന് സുപരിചിതനായിരുന്നു.
ഇന്ദിര ഗാന്ധി, സഞ്ജയ് ഗാന്ധി എന്നിവരുമായി സൗഹൃദം പുലർത്തിയിരുന്ന അംബിക 
1975-ൽ യൂത്ത് കോൺഗ്രസിൻ്റെ ദേശീയ അധ്യക്ഷയായി നിയമിക്കപ്പെട്ടു.
വളരെ ചെറുപ്പത്തിൽ രാജ്യസഭാംഗവുമായി.
എന്നാൽ 1980-കളിൽ രാജീവ് ഗാന്ധിയുടേയും, പി.വി.നരസിംഹ റാവുവിൻ്റെയും കാലത്ത് സജീവ രാഷ്ട്രീയത്തിൽ നിന്ന് വിട്ടുനിന്നു.
അക്കാലത്തും സോണിയയുമായി സൗഹൃദത്തിൽ തുടർന്ന് പോന്ന അവർ പിന്നീട് സോണിയ ഗാന്ധി കോൺഗ്രസ് തലപ്പത്തേക്ക് വന്നതോട് കൂടി സോണിയ ഗാന്ധിയുടെ വിശ്വസ്ഥയായ വലം കൈയായി മാറി.
നയതന്ത്ര ഉദ്യോഗസ്ഥനായ ഭർത്താവിനൊപ്പം പതിനഞ്ച് വർഷത്തോളം വിദേശത്തായിരുന്നു എങ്കിലും അവർ പലതലമുറയിൽ പെട്ട കോൺഗ്രസ് നേതാക്കളുമായി നിലനിർത്തിപ്പോന്ന സൗഹൃദങ്ങൾ മടങ്ങി വരവിന് ബലമേകി.
കേരളത്തിൻ്റെ ചുമതലയുള്ള എഐസിസി ജനറൽ സെക്രട്ടറിയായും പ്രവർത്തിച്ചിട്ടുണ്ട്.
സോണിയയും രാഹുലും പ്രിയങ്കയും കഴിഞ്ഞാൽ കോൺഗ്രസിലെ ശക്തയായ നേതാവാണ് അംബിക സോണി.
പാർട്ടി അധ്യക്ഷയായി തിരഞ്ഞെടുക്കപ്പെട്ട കാലം മുതൽ സോണിയയുടെ ഏറ്റവും വിശ്വസ്ഥയായ വലം കൈയുമാണ്.
ഇന്ദിര, സോണിയ എന്നിവർക്ക് ശേഷം കോൺഗ്രസ് പാർട്ടിയിലെ
സ്വാധീന ശക്തി ചോരാത്ത മൂന്നാം വനിതയെന്നാണ് അംബിക സോണി കോൺഗ്രസ് പാർട്ടിയിൽ അറിയപ്പെടുന്നത്.
ഇൻക്രിഡബിൾ ഇന്ത്യ , അതുല്യ ഭാരത് എന്ന പ്രശസ്തമായ പരസ്യത്തിൻ്റെ മുഖ്യ ആസൂത്രകരിലൊരാളായിരുന്നു അംബിക.
2014-ൽ നടന്ന പതിനാറാം ലോക്സഭ തിരഞ്ഞെടുപ്പിൽ പഞ്ചാബിലെ ആനന്ദ്പൂർ സാഹിബ് മണ്ഡലത്തിൽ നിന്ന് ആദ്യമായി ലോക്സഭയിലേക്ക് മത്സരിച്ചെങ്കിലും ശിരോമണി അകാലിദൾ നേതാവായ പ്രേം സിംഗിനോട് പരാജയപ്പെട്ടു.
2021 സെപ്റ്റംബറിൽ പഞ്ചാബ് മുഖ്യമന്ത്രിയായിരുന്ന ക്യാപ്റ്റൻ അമരീന്ദർ സിംഗ് രാജിവച്ചതിനെ തുടർന്ന് പഞ്ചാബ് മുഖ്യമന്ത്രിയാക്കാൻ നേതൃത്വം താൽപ്പര്യപ്പെട്ടെങ്കിലും രാജ്യസഭാംഗമായ അംബിക അത് നിരസിക്കുകയായിരുന്നു.
പ്രധാന പദവികളിൽ 1969 : കോൺഗ്രസ് പാർട്ടി അംഗം 1972-1975 : യൂത്ത് കോൺഗ്രസ്, ദേശീയ ജനറൽ സെക്രട്ടറി 1975-1977 : യൂത്ത് കോൺഗ്രസ്, അഖിലേന്ത്യ പ്രസിഡൻ്റ് 1976-1982 : രാജ്യസഭാംഗം, (1) 1996 : പ്രസിഡൻറ്, പഞ്ചാബ് പ്രദേശ് കോൺഗ്രസ് കമ്മറ്റി 1998-1999 : ദേശീയ പ്രസിഡൻറ്, മഹിള കോൺഗ്രസ് 1999-തുടരുന്നു : കോൺഗ്രസ് വർക്കിംഗ് കമ്മിറ്റി അംഗം 2000-2004 : രാജ്യസഭാംഗം, (2) 1999-2006 : എഐസിസി, ജനറൽ സെക്രട്ടറി 2004-2010 : രാജ്യസഭാംഗം, (3) 2006-2009 : കേന്ദ്രമന്ത്രി, വിവര സാങ്കേതിക വകുപ്പ് 2010-2016 : രാജ്യസഭാംഗം, (4) 2009-2012 : കേന്ദ്രമന്ത്രി, ടൂറിസം, സാംസ്കാരികം 2016-2022 : രാജ്യസഭാംഗം, (5) അവലംബം
അംബുജം കൃഷ്ണ പ്രമാണം:Ambujam-krishna-composer.jpg അംബുജം കൃഷ്ണ - രചയിതാവ്
വിവിധ കർണാടക രാഗങ്ങളിൽ 600 ലധികം കർണാടക കൃതികൾ രചിച്ചിട്ടുള്ള ഒരു സംഗീതജ്ഞയാണ് അംബുജം കൃഷ്ണ (1917 - 1989 ) വ്യക്തിജീവിതം
മധുരയിലെ അഭിഭാഷകനായ കെ വി രംഗ അയ്യങ്കാരുടെ മകളാണ് അംബുജം കൃഷ്ണ.
കാരക്കുടി ഗണേശന്റെയും ഗണേശ ഭാഗവതരുടെയും കീഴിലാണ് സംഗീത പരിശീലനം നേടിയത്.
ടി വി സുന്ദരം അയ്യങ്കാരുടെ മകനും വ്യവസായിയുമായ ടി എസ് കൃഷ്ണയെ അവർ വിവാഹം കഴിച്ചു.
ഡൽഹി സർവകലാശാലയിൽ നിന്ന് ഹോം സയൻസിൽ ബിരുദം നേടി.
വ്യവസായി സുരേഷ് കൃഷ്ണ ഇവരുടെ മകനാണ്.
സംഗീതയാത്ര
സംസ്കൃതം, കന്നഡ, തമിഴ്, തെലുങ്ക് തുടങ്ങിയ വിവിധ ഭാഷകളിൽ അംബുജം കൃഷ്ണ കൃതികൾ രചിച്ചിട്ടുണ്ട്.
ഒരേ ഗാനത്തിൽ ഒന്നിലധികം ഭാഷകളിൽ മണിപ്രവാളത്തിലും ഗാനങ്ങളും അവർ രചിച്ചിട്ടുണ്ട്.
അവരുടെ രചനകൾ ഗീതാമാല എന്ന പേരിൽ രണ്ട് വാല്യങ്ങളായി പ്രസിദ്ധീകരിച്ചിട്ടുണ്ട്.
ടി എൻ ശേഷഗോപാലൻ , വി വി സദഗോപൻ, എസ് രാമനാഥൻ , ശെമ്മാങ്കുടി ശ്രീനിവാസ അയ്യർ തുടങ്ങിയ വിവിധ സംഗീതജ്ഞർ അവരുടെ രചനകൾക്ക് സംഗീതം നൽകിയിട്ടുണ്ട്.
മധുരയിലെ ശ്രീ സത്ഗുരു സംഗീത സമാജത്തിന്റെ മുതിർന്ന ഭാരവാഹിയായിരുന്നു.
സഭയുടെ ഒരു വിഭാഗമായി അവർ സദ്ഗുരു സംഗീത വിദ്യാലയം എന്ന ഒരു സംഗീത കോളേജ് ആരംഭിച്ചു.
അവലംബം പുറത്തേക്കുള്ള കണ്ണികൾ ചില കോമ്പോസിഷനുകളുടെ പട്ടിക Archived 2019-10-03 at the Wayback Machine .
അംബുജം കൃഷ്ണയുടെ ഗാനങ്ങൾ En Thaai Nee Andro യൂട്യൂബിൽ - എം എസ് സുബ്ബുലക്ഷ്മി പാടിയ അംബുജം കൃഷ്ണയുടെ (അവരുടെ പ്രിയപ്പെട്ട) രചന
അംബുജം സുരാസു ഇംഗ്ലീഷ് വിലാസം https://ml.wikipedia.org/wiki/Ambujam_Surasu
മലയാളനാടകരംഗത്തെ ശ്രദ്ധേയയായ ഒരു നടിയായിരുന്നു അംബുജം സുരാസു (മരണം: 6-ജൂലൈ 2011) (66 വയസ്സ്).
നാല് പതിറ്റാണ്ടോളം മലയാള നാടകവേദികളിൽ സജീവമായിരുന്നു.
1945 - ൽ അഗസ്ത്യൻമൂഴിയിൽ അച്ചുവിന്റെയും നാണിയമ്മയുടെയും മകളായി ജനിച്ചു.
പതിനെട്ടാം വയസ്സിൽ (1963) സി.എൽ. ജോസിന്റെ മകനേ നിനക്കുള്ള സമ്പാദ്യം എന്ന നാടകത്തിലാണ് ആദ്യമായി അഭിനയിച്ചത്.
കെ.ടി. മുഹമ്മദിന്റെ സൃഷ്ടി എന്ന നാടകത്തിലൂടെയാണ് പ്രൊഫഷണൽ നാടകരംഗത്തെത്തിയത്.
കോഴിക്കോട് സംഗമം, കലിംഗ, ചിരന്തന, നിലമ്പൂർ ബാലന്റെ കളിത്തറ തുടങ്ങിയ നാടകസംഘങ്ങളിലെല്ലാം ഇവർ പ്രവർത്തിച്ചിരുന്നു.
1980 -ൽ നാടകനടനും തിരക്കഥാകൃത്തും സംവിധായകനുമായ സുരാസുവിന്റെ ജീവിതപങ്കാളിയായി .
സുരാസു-അംബുജം ദമ്പതിമാർക്ക് മക്കളില്ല.
നാടകവേദികളിലും സ്ത്രീവിമോചന പ്രവർത്തനങ്ങളിലും ഇവർ നാലു പതിറ്റാണ്ടോളം സജീവമായി പ്രവർത്തിച്ചിരുന്നു.
1997 - ൽ സുരാസുവിന്റെ മരണശേഷം അജിതയ്ക്കും അന്വേഷിക്കുമൊപ്പം സ്ത്രീവിമോചന പ്രസ്ഥാനവുമായി പ്രവർത്തിച്ചു.
കൂടാതെ സാറാ ജോസഫ് , സുഗതകുമാരി എന്നിവർക്കൊപ്പവും അംബുജം പ്രവർത്തിച്ചിരുന്നു .
ഇടശ്ശേരിയുടെ കൂട്ടുകൃഷി യിലാണ് (2007) അവസാനമായി അംബുജം അഭിനയിച്ചത്.
ചില ചലച്ചിത്രങ്ങളിലും ഇവർ അഭിനയിച്ചിട്ടുണ്ട് .
പുരസ്കാരം മികച്ച നാടകനടിക്കുള്ള സംഗീതനാടക അക്കാദമിയുടെ പുരസ്‌കാരം - 1975 അവലംബം പുറത്തേക്കുള്ള കണ്ണികൾ
അക്ബർപൂർ
പഞ്ചാബ് സംസ്ഥാനത്തെ കപൂർത്തല ജില്ലയിലെ ഒരു വില്ലേജാണ് അക്ബർപൂർ.
കപൂർത്തല ജില്ല ആസ്ഥാനത്തുനിന്നും 10 കിലോമീറ്റർ അകലെയാണ് അക്ബർപൂർ സ്ഥിതിചെയ്യുന്നത്.
അക്ബർപൂർ വില്ലേജിന്റെ പരമാധികാരി സർപഞ്ചാണ് .
2011 ലെ ഇന്ത്യൻ കാനേഷുമാരി വിവരമനുസരിച്ച് അക്ബർപൂർ ൽ 268 വീടുകൾ ഉണ്ട്.
ആകെ ജനസംഖ്യ 1175 ആണ്.
ഇതിൽ 584 പുരുഷന്മാരും 591 സ്ത്രീകളും ഉൾപ്പെടുന്നു.
അക്ബർപൂർ ലെ സാക്ഷരതാ നിരക്ക് 66.89 ശതമാനമാണ്.
അക്ബർപൂർ ലെ 6 വയസ്സിനു താഴെയുള്ള കുട്ടികളുടെ എണ്ണം 128 ആണ്.
ഇത് അക്ബർപൂർ ലെ ആകെ ജനസംഖ്യയുടെ 10.89 ശതമാനമാണ്.
2011 ലെ ജനസംഖ്യാ കണക്കെടുപ്പ് രേഖകൾ പ്രകാരം 294 ആളുകൾ വിവിധ തൊഴിലുകളിൽ ഏർപ്പെട്ടിരിക്കുന്നു.
ഇതിൽ 264 പുരുഷന്മാരും 30 സ്ത്രീകളും ഉണ്ട്.
2011 ലെ കാനേഷുമാരി പ്രകാരം 93.54 ശതമാനം ആളുകൾ അവരുടെ ജോലി പ്രധാന വരുമാനമാർഗ്ഗമായി കണക്കാക്കുന്നു എന്നാൽ 70.07 ശതമാനം പേർ അവരുടെ ഇപ്പോഴത്തെ ജോലി അടുത്ത 6 മാസത്തേക്കുള്ള താത്കാലിക വരുമാനമായി കാണുന്നു.
അക്ബർപൂർ ലെ 564  പേർ പട്ടിക ജാതി വിഭാഗത്തിൽ പെടുന്നു.
ജനസംഖ്യാവിവരം വിവരണം ആകെ സ്ത്രീ പുരുഷൻ ആകെ വീടുകൾ 268 - - ജനസംഖ്യ 1175 584 591 കുട്ടികൾ (0-6) 128 80 48 പട്ടികജാതി 564 290 274 പട്ടിക വർഗ്ഗം 0 0 0 സാക്ഷരത 66.89 % 54.58 % 45.42 % ആകെ ജോലിക്കാർ 294 264 30 ജീവിതവരുമാനമുള്ള ജോലിക്കാർ 275 247 28 താത്കാലിക തൊഴിലെടുക്കുന്നവർ 206 186 20 കപൂർത്തല ജില്ലയിലെ വില്ലേജുകൾ പുറത്തേക്കുള്ള കണ്ണികൾ കപൂർത്തല ജില്ലയിലെ വില്ലേജുകൾ അവലംബങ്ങൾ
അക്യുപങ്ചർ ഇംഗ്ലീഷ് വിലാസം https://ml.wikipedia.org/wiki/Acupuncture
അക്യുപങ്‌ചർ ഒരു ബദൽ ചികിത്സാരീതിയാണ് .
പരമ്പരാഗത ചൈനീസ് ചികിസ്താരീതിയുടെ ഒരു പ്രധാന ഘടകമാണ് ഇത്.
വളരെ നേർത്ത സൂചികൾ ശരീരത്തിന്റെ വിവിധ ഭാഗങ്ങളിൽ കുത്തി ചികിത്സിക്കുക എന്നതാണ് അക്യുപങ്ചർ ചികിത്സാരീതി.
അക്യുപങ്ചർ എന്ന വാക്കിൻറെ അർത്ഥം സൂചി കൊണ്ടുള്ള കുത്തൽ എന്നാണ്.
അക്യുപങ്‌ചർ ഒരു വേറിട്ട ചികിത്സാ രീതിയാണ്.
പരമ്പരാഗത ചൈനീസ് ചികിസ്താരീതിയുടെ സിദ്ധാന്തങ്ങളും പ്രയോഗങ്ങളും ആധുനിക വൈദ്യശാസ്ത്രത്തെ അടിസ്ഥാനമാക്കിയുള്ളതല്ല.
മാത്രമല്ല ഇത് മരുന്നില്ലാത്ത ചികിത്സയുടെ വിഭാഗത്തിൽപ്പെടുന്നു.
വ്യത്യസ്ത തത്ത്വചിന്തകളിൽ നിന്ന് ഉത്ഭവിച്ച അക്യൂപങ്‌ചർ വേരിയന്റുകളുടെ ഒരു ശ്രേണിതന്നെയുണ്ട്.
അക്യപങ്ചർ നടപ്പിലാക്കുന്ന രാജ്യത്തെ ആശ്രയിച്ച് സാങ്കേതിക വിദ്യകൾ വ്യത്യാസപ്പെട്ടിരിക്കുന്നു.
ഇത് പലപ്പോഴും വേദന പരിഹാരത്തിന് ഉപയോഗിക്കുന്നു.
എന്നിരുന്നാലും മറ്റ് പല അവസ്ഥകൾക്കും അക്യൂപങ്‌ച്വറിസ്റ്റുകൾ ഇത് ശുപാർശ ചെയ്യുന്നു.
അക്യൂപങ്‌ചർ സാധാരണയായി മറ്റ് ചികിത്സാരീതികളുമായി ചേർത്തും സ്വതന്ത്രമായും ചെയ്തുവരുന്നു.
ഈ ചികിത്സാരീതി പുരാതനകാലത്ത് ചൈനയിൽ നിന്ന് ഇന്ത്യയിലേക്കു വന്നുവോ അതോ ഇവിടെ നിന്നും ചൈനയിലേക്കു പോയോ എന്നു അസന്ദിഗ്ദ്ധമായി പറയുന്നതിനു വേണ്ട തെളിവുകൾ ഒന്നും ലഭിച്ചിട്ടില്ല.
ഇന്നു നാം ചൈനീസ് അക്യുപങ്ചർ എന്നു കരുതുന്ന ചികിത്സാരീതിയോട് വളരെയേറെ സാമ്യമുള്ള ഒരു സമ്പ്രദായം.
പാരമ്പര്യമുള്ള സിദ്ധവൈദ്യത്തിന്റെ ഭാഗമായി തമിഴ്നാട്ടിൽ പ്രചാരത്തിലുണ്ടായിരുന്നുവെന്ന് വിശ്വസിക്കപ്പെടുന്നു.
ഇങ്ങനെയുള്ള ഒരു ചികിത്സാസമ്പ്രദായത്തെയും, ശരീരത്തിലെ വിവിധ മെരീഡിയനുകളേയും മറ്റും ചിത്രങ്ങളോടു കൂടി പ്രതിപാദിക്കുന്ന പ്രാചീനഗ്രന്ഥങ്ങൾ തഞ്ചാവൂരിലെ രാജാ സർഫോജി മ്യൂസിയത്തിൽ നിന്നും കണ്ടെടുത്തിട്ടുണ്ട്.
അക്യുപങ്ചർ ചികിത്സയിൽ ശരീരത്തിലെ വിവിധ ഭാഗങ്ങളിലൂടെയായി ഊർജ്ജം/പ്രാണൻ സഞ്ചരിക്കുന്ന മെരീഡിയനുകൾ വിവരിക്കുന്നുണ്ട്.
ഇതിനു പിങ്ങ്ള , സുഷുമ്‌ന മുതലായ പാതഞലീയോഗസൂത്രത്തിലെ യോഗാസന സ്ഥാനങ്ങളുമായി സാമ്യമുണ്ട് എന്നുള്ളത് കൊണ്ടുമാത്രമാണ് ഇങ്ങനെയൊരു പരാമർശം.
ശരീരത്തിലെ നിർദ്ദിഷ്ടസ്ഥാനങ്ങളിൽ പ്രത്യേകതരത്തിലുള്ള സൂചികൾ കുത്തിയിറക്കി പ്രാണോർജ്ജ സഞ്ചാര ക്രമീകരണം നടത്തി സർവ്വ രോഗങ്ങളെയും ചികിത്സിക്കാമെന്നാണ് അക്യുപങ്ചർ ചികിസ്താരീതി പരാമർശിക്കുന്നത്.
അക്ബർ ഷാ (വജ്രം) Akbar Shah (diamond) Akbar Shah (diamond)
മുഗൾ സാമ്രാജ്യത്തിന്റെ സ്വത്തായിരുന്നു അക്ബർ ഷാ എന്ന വജ്രം.
119 കാരറ്റ് തൂക്കമുള്ളതായിരുന്നു ഈ ഇളംപച്ച വജ്രം.
1866 ൽ കണ്ണുനീർത്തുള്ളിയുടെ രൂപത്തിൽ ചെത്തിമിനുക്കി.
ഷാ അക്ബർ എന്നും ഷാജഹാൻ ഇരുലോകങ്ങളുടെ ഭരണാധികാരിയായി എന്നും അക്ബർഷായിൽ കൊത്തിവച്ചിട്ടുണ്ടായിരുന്നുത് ഈ ചെത്തി മിനുക്കലിലൂടെ അലങ്കോലമായി.
അതോടെ ഈ വജ്രത്തിന്റെ ചരിത്രപരമായ പ്രധാന്യത്തിനും മൂല്യത്തിനും കുറവുണ്ടായി.
അക്ബർ ഷാ ഇന്ന് ബറോഡയിലെ ഗെയ്ക്ക് വാദ് രാജവംശത്തിന്റെ രത്ന ശേഖരത്തിലാണുള്ളത്.
അക്മെല്ല യുലിഗിനോസ ഇംഗ്ലീഷ് വിലാസം https://ml.wikipedia.org/wiki/Acmella_uliginosa
തെക്കേ അമേരിക്കയിലേ ( ബ്രസീൽ , ബൊളീവിയ , വെനിസ്വേല മുതലായവ) തദ്ദേശവാസിയായ സൂര്യകാന്തി കുടുംബത്തിലെ ഒരു സപുഷ്പി കുറ്റിച്ചെടിയാണ് അക്മെല്ല യുലിഗിനോസ ( മാർഷ് പാരാ ക്രസ്സ് ).
ഏഷ്യ ( ചൈന , ഫിലിപ്പൈൻസ് , ഇന്ത്യ തുടങ്ങിയവ), ആഫ്രിക്ക തുടങ്ങിയ രാജ്യങ്ങളിൽ ഇത് സ്വാഭാവികമായി കാണപ്പെടുന്നു.
ചിത്രശാല അവലംബം Acmella uliginosa എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
അക്ബർ ഷാ രണ്ടാമൻ ഇംഗ്ലീഷ് വിലാസം https://ml.wikipedia.org/wiki/Akbar_II ഇംഗ്ലീഷ് വിലാസം https://ml.wikipedia.org/wiki/Akbar_Shah_II
അക്ബർ ഷാ രണ്ടാമനെന്ന പേരിൽ 1806 മുതൽ 1837 വരെ മുപ്പതിൽപ്പരം വർഷങ്ങൾ മുഗൾ സിംഹാസനത്തിൽ ഉപവിഷ്ടനായ മിർസാ അക്ബർ നാമമാത്ര സമ്രാട്ടായിരുന്നു.
ഷാ ആലം രണ്ടാമന്റെ ഈ ദ്വിതീയപുത്രന്റെ അധികാരപരിധി ചെങ്കോട്ടയിൽ ഒതുങ്ങി നിന്നു.
പ്രതിദിനമെന്നോണം വർദ്ധിച്ചുകൊണ്ടിരുന്ന ഈസ്റ്റ് ഇന്ത്യാ കമ്പനിയുടെ സ്വാധീനം പല മേഖലകളിലും വ്യക്തമായി പ്രതിഫലിച്ചു തുടങ്ങി.
കമ്പനിയുടെ നാണയങ്ങളിൽ നിന്ന് മുഗൾ സമ്രാട്ടിന്റെ പേരു തന്നെ അപ്രത്യക്ഷമായി.
ബ്രിട്ടീഷുകാർ, സമ്രാട്ടിന്റെ ഉപസേനാപതി എന്ന അഭിനയം ഉപേക്ഷിച്ച് മേൽക്കോയ്മ നടത്തി.
നീരസം മൂത്ത അക്ബർ ഷാ ബംഗാളിലെ നവോത്ഥാന നേതാവ് റാം മോഹൻ റോയിയെ രാജ എന്ന സ്ഥാനം നൽകി തന്റെ പ്രതിനിധിയായി ഇംഗ്ലണ്ടിലേക്കയച്ചു.
തന്റെ അടുത്തൂൺ വർദ്ധിപ്പിക്കുക, തന്റെ സ്ഥാനത്തെ താഴ്ത്തിക്കെട്ടുന്നതിനായുള്ള കൂടുതൽ നിയന്ത്രണങ്ങൾ കമ്പനി അടിച്ചേൽപ്പിക്കുന്നത് നിർത്തലാക്കുക തുടങ്ങിയവായിരുന്നു അദ്ദേഹത്തിന്റെ ആവശ്യങ്ങൾ.
റോയ്, അക്ബർ ഷാക്ക് വേണ്ടി ബ്രിട്ടീഷ് രാജ ദർബാറിൽ (സെന്റ്   ജേയിംസ് കോർട്ട്) ശക്തമായി വാദിച്ചുവെങ്കിലും ഫലമൊന്നും ഉണ്ടായില്ല.
തന്റെ മൂത്ത പുത്രനായ ബഹാദൂർഷാ സഫറിനെ തഴഞ്ഞ്, ഇളയവനായ മിർസ ജഹാംഗീറിനെ പിൻഗാമിയാക്കണമെന്നായിരുന്നു.
അക്ബർ ഷാ രണ്ടാമന്റെ താൽപര്യം.
എന്നാൽ മൂത്തയാളെത്തന്നെ പിൻഗാമിയാക്കുന്ന യൂറോപ്യൻ രീതി പിന്തുടരണമെന്ന് ബ്രിട്ടീഷുകാർ നിർദ്ദേശിച്ചു.
ബ്രിട്ടീഷുകാർക്ക് സഫർ രാജാവാകുന്നതിനോടായിരുന്നു താൽപര്യം.
തന്റെ മൂത്ത മകൻ സഫറിന് ചക്രവർത്തിയാകാൻ യാതൊരു യോഗ്യതയുമില്ലെന്ന് കാണിച്ച് 1807 മാർച്ച് 21-ന് അന്നത്തെ ബ്രിട്ടീഷ് റെസിഡന്റായിരുന്ന ആർച്ചിബാൾഡ് സെറ്റണ് എഴുതിയിട്ടുണ്ടായിരുന്നു.
തന്റെ വാദത്തെ ന്യായീകരിക്കാൻ സഫറിനെതിരെ തെളിയിക്കാനാവാത്ത ചില കുറ്റങ്ങളും ആരോപിച്ചിരുന്നു.
എന്നാൽ ഈ കത്ത് സഫറിന് ഗുണകരമായി ഭവിച്ചു.
സഫർ വളരെ ബഹുമാന്യനായ വ്യക്തിയാണെന്നും അക്ബർ ഷായുടെ ഇഷ്ടക്കാരനല്ലാത്തതിനാൽ വളരെ അവഗണിക്കപ്പെടുന്നു എന്നും അക്ബർ ഷാ തന്റെ പ്രിയപുത്രനായ മിർസ ജഹാംഗീറിന് അനാവശ്യ ശ്രദ്ധനൽകുന്നു എന്നുമാണ് സെറ്റൺ ഗവർണർ ജനറലിനെഴുതിയത്.
ബ്രിട്ടീഷുകാർ അങ്ങനെ സഫറിനെത്തന്ന പിൻഗാമിയായി നിശ്ചയിച്ചു.
ബ്രിട്ടീഷുകാരുടെ തീരുമാനത്തിൽ കുപിതനായ മിർസ ജഹാംഗീർ റെസിഡന്റിനു നേരെ വെടിയുതിർക്കുകയും അദ്ദേഹത്തിന്റെ തൊപ്പി തെറിപ്പിക്കുകയും ചെയ്തു.
1809-ൽ അയാളെ അലഹബാദിലേക്ക് നാടുകടത്തി.
അമിതമദ്യപാനം മൂലം 1821-ൽ മുപ്പത്തൊന്നാം വയസിൽ മിർസ ജഹാംഗീർ മരണമടഞ്ഞു.
അക്യു അഡ്വാൻടേജ് സാൽമൺ ഇംഗ്ലീഷ് വിലാസം https://ml.wikipedia.org/wiki/AquAdvantage_salmon Wild-type Atlantic salmon ( Salmo salar )
ജനിതക മാറ്റങ്ങൾ വരുത്തിയ സാൽമൺ മത്സ്യമാണ് അക്യു അഡ്വാൻടേജ് സാൽമൺ .
കനേഡിയൻ കമ്പനി ആയ അക്വബൌൺടിയിലെ ശാസ്ത്രജ്ഞൻമാരാണ് ഈ മത്സ്യഇനത്തെ വികസിപ്പിച്ചെടുത്തത്.
അറ്റ്‌ലാന്റിക് സാൽമൺ മത്സ്യത്തിന്റെ ഡി.എൻ.എയിൽ കിങ്ങ് സാൽമൺ മത്സ്യത്തിന്റെ വളർച്ചാ ഹോർമോൺ കൂടാതെ ഈൽ പോലെയുള്ള പൌട്ട് മത്സ്യത്തിന്റെ ജനിതക ഘടകങ്ങളും ചേർത്താണ് അക്യു അഡ്വാൻടേജ് സാൽമൺ മത്സ്യത്തെ വികസിപ്പിച്ചെടുത്തത്.
ജനിതക മാറ്റങ്ങൾ വരുത്തിയതുമൂലം ലഭിച്ച   വളർച്ചാ ഹോർമോൺ കാരണം ഇവ വളരെ ചുരുങ്ങിയ കാലം കൊണ്ട് തന്നെ പൂർണ്ണ വളർച്ച പ്രാപിക്കുന്നു.
ഭക്ഷ്യക്ഷാമം പരിഹരിക്കാൻ ഇത്തരം മത്സ്യങ്ങൾക്ക് കഴിയും എന്ന് അക്വബൌൺടി കമ്പനി അവകാശപ്പെടുന്നു.
പാരിസ്ഥിതിക പ്രശനങ്ങൾ
പാരിസ്ഥിതിക നിയമങ്ങൾ ലംഘിച്ചതിനു അക്വബൌൺടി കമ്പനിയുടെ മേൽ കനേഡിയൻ സർക്കാർ പിഴ ചുമത്തിയിട്ടുണ്ട്.
ജനിതക വ്യതിയാനം സംഭവിച്ച മത്സ്യങ്ങൾ  പ്രകൃതിയുടെ സന്തുലിതാവസ്ഥ തകരാറിലാക്കും എന്ന് വിമർശകർ ഭയക്കുന്നു.
ഇതുവരെ ഈ മത്സ്യത്തെ ഭക്ഷണം ആക്കുന്നതിനു FDA അനുമതി നൽകിയിട്ടില്ല.
അവലംബം നാഷണൽ ജ്യോഗ്രഫിക് മാസിക , ജനുവരി 2015 - A First for Fish - പേജ് 16
അക്ബർനാമ (വിവക്ഷകൾ)
അക്ബർനാമ എന്ന വാക്കിനാൽ താഴെപ്പറയുന്ന എന്തിനേയും വിവക്ഷിക്കാം.
അക്ബർനാമ - അബുൾ ഫസൽ എഴുതിയ, മുഗൾചക്രവർത്തി അക്ബറിന്റെ ജീവചരിത്രം അക്ബർനാമ (മൗലാന ഹമീദ് കശ്മീരി) - ദോസ്ത് മുഹമ്മദ് ഖാന്റെ പുത്രനായ മുഹമ്മദ് അക്ബറിന്റെ ജീവചരിത്രം.
മൗലാന ഹമീദ് കശ്മീരി എഴുതിയത് ഇതൊരു വിവക്ഷാതാളാണ് : ഒരേ വാക്കിനാൽ വിവക്ഷിക്കാവുന്ന വിവിധ കാര്യങ്ങളെ കുറിച്ചുള്ള താളുകൾ ഇവിടെ കൊടുത്തിരിക്കുന്നു.
അക്യാബ് ഇംഗ്ലീഷ് വിലാസം https://ml.wikipedia.org/wiki/Akyab
ബർമ്മയിലെ (മ്യാൻമർ) ഒരു കാർഷിക-കടലോര ഗ്രാമമാണ് അക്യാബ് .
റാഖൈനിൽ എന്ന സംസ്ഥാനത്തിന്റെ തലസ്ഥാനം കൂടിയാണ് സിത്വേ എന്നും പേരുള്ള അക്യാബ്.
കലദൻ , മയു , ലെ മ്രൊ എന്നീ നദികൾ ബംഗാൾ ഉൾക്കടലിലേയ്ക്ക് ലയിക്കുന്ന നദീസംഗമസ്ഥാനത്ത് രൂപം കൊണ്ട അഴിമുഖ ദ്വീപുപ്രദേശമാണ് അഖ്യാബ്.
നെൽകൃഷിക്ക് പേരുകേട്ടയിടമാണിവിടം.
ഒരു കൊച്ചു തുറമുഖ പട്ടണം കൂടിയാണ് അക്യാബ്.
ബ്രിട്ടീഷുകാരുടെ കാലത്ത് ലോകത്തെ മികച്ചരീതിയിൽ അരി ഉത്പാദിപ്പിച്ച് കയറ്റി അയക്കപ്പെട്ടിരുന്നത് ഇവിടെനിന്നാണ്.
ഒന്നാം ആംഗ്ലോ-ബർമീസ് യുദ്ധത്തിന് (1824-1826) ശേഷമാണ് ബ്രിട്ടീഷുകാരുടെ അധിനിവേശകാലം ഇവിടെ ആരംഭിക്കുന്നത്.
ബർമ്മീസ് രാജവായ ബോധവ്പയ , അരകൻ കീഴടക്കുന്ന സമയത്ത് (1784) അക്യാബ് പ്രദേശമായിരുന്നു പ്രധാന യുദ്ധഭൂമി.
സൂയസ് കനാൽ പ്രവർത്തനക്ഷമമായ ഇക്കാലത്ത് മ്യാന്മറിൽ നിന്നുള്ള അരിവ്യാപാരം ബ്രിട്ടീഷ് ഈസ്റ്റിന്ത്യാക്കമ്പനി വർദ്ധിപ്പിച്ചു.
മൂന്ന് നദികൾ സംഗമിച്ച് ബംഗാൾ ഉൾക്കടലിലേയ്ക്ക് ലയിക്കുന്ന പ്രദേശമായ അക്യാബ് പോലുള്ള അഴിമുഖപ്രദേശങ്ങളടക്കം അക്കാലത്ത് കൂടുതൽ പാടങ്ങൾ ഉണ്ടാക്കിയതോടെ കൂടുതൽ വിളവിറക്കാൻ തുടങ്ങിയതോടെ ഇന്ത്യയിൽനിന്നുള്ള പലിശക്കാരിൽ നിന്ന് വൻ തോതിൽ പണം വാങ്ങാൻ മ്യാന്മർ കർഷകർ നിർബന്ധിതരായി.
ഇന്ത്യയിൽ നിന്ന് വൻതോതിലുള്ള തൊഴിലാളിയൊഴുക്കും ആ സമയത്തുണ്ടായി.
അരി കയറ്റുമതിയിലൂടെ ബർമ്മയുടെ സമ്പദ്ഘടന അഭിവൃദ്ധിപ്പെട്ടെങ്കിലും പണം മുഴുവൻ എത്തിപ്പെട്ടത് ബ്രിട്ടീഷ് കമ്പനികളിലും ഇന്ത്യക്കാരുടേലുമായിരുന്നു.
ബർമ്മീസ് കർഷകർ കൂടുതൽ ദരിദ്രരാക്കപ്പെടുകയായിരുന്നു ഇതിന്റെ ഫലം.
കേരളത്തിലെ കണ്ണൂർ ജില്ലയിലെ ഏഴോം എന്ന ഗ്രാമത്തെ നെൽകൃഷിപ്പെരുമ കാരണം, ബ്രിട്ടിഷുകാർ വിശേഷിപ്പിച്ചിരുന്നത് 'കോലത്തുനാടിന്റെ അക്യാബെ'ന്നാണ്.
ബ്രിട്ടീഷ് ഇന്ത്യയിൽ ഏറ്റവും കൂടുതൽ നെല്ല് വിളയുന്ന ഗ്രാമമായിരുന്നു ബർമ്മയിലെ അക്യാബ്.
നെല്ലിന് പരമപ്രാധാന്യം കല്പിച്ചിരുന്ന ആ കാലത്ത് അക്യാബ് എന്നത് വിദൂരതയും ഉദാത്തതയും ദ്യോതിപ്പിക്കുന്നതിനുള്ള ഒരു നാടൻ പ്രയോഗമാണ്.
അതിനങ്ങ് അക്യാബിൽ പോകണം എന്നത്;കോലത്തുനാട്ടിലെ പഴയ ചൊല്ലുകളിലൊന്നാണ്.
ചിത്രശാല Shwe Zedi സന്ന്യാസിമഠം പ്രധാന തെരുവ് കടപ്പുറം പുതിയ ക്ലോക്ക് ടവർ അവലംബം പുറത്തേയ്ക്കുള്ള കണ്ണികൾ
വിക്കിവൊയേജിൽ നിന്നുള്ള അക്യാബ് യാത്രാ സഹായി Sittwe എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
Wikisource has the text of the 1905 New International Encyclopedia article Akyab .
MSN Map - elevation = 1m Archived 2011-05-15 at the Wayback Machine .
20° 9' 0" North, 92° 54' 0" East Satellite map at Maplandia.com Kaladan.com - covering Kaladan project and news
അക്യുലിയ ഇംഗ്ലീഷ് വിലാസം https://ml.wikipedia.org/wiki/Aquileia
പ്രാചീനറോമാസാമ്രാജ്യത്തിലെ ഒരു നഗരം .
അഡ്രിയാറ്റിക് കടലിൽനിന്ന് 11 കി.
ദൂരെ സ്ഥിതി ചെയ്യുന്നു.
ബി.സി. 181-ൽ റോമാക്കാരാണ് അക്യുലിയ സ്ഥാപിച്ചത്.
ആൽപ്സ് പർവതനിരകൾക്കും അഡ്രിയാറ്റിക് കടലിനും ഇടയ്ക്കുള്ള ഇടുങ്ങിയ പാതയിലൂടെ ബർബരൻമാർ നടത്തിയിരുന്ന കടന്നാക്രമണത്തെ തടയാനാണ് ഈ നഗരം നിർമിച്ചത്.
ആൽപ്സിനും അഡ്രിയാറ്റിക്കിനും ഇടയ്ക്കുള്ള ഇടുങ്ങിയ പാത അക്യുലിയയിൽ അവസാനിക്കുന്നു.
തന്ത്രപരമായ പ്രാധാന്യംകൊണ്ട് അവിടം ഒരു സൈനികകേന്ദ്രവും വാണിജ്യകേന്ദ്രവുമായി അഭിവൃദ്ധിപ്രാപിച്ചു.
പനോണിയായും ഇറീലിയായും റോമാസാമ്രാജ്യത്തിൽപ്പെട്ടതോടെ അക്യുലിയയുടെ വാണിജ്യപരമായ പ്രാധാന്യം വർദ്ധിച്ചു.
വെനീഷ്യാ പ്രവിശ്യയുടെ തലസ്ഥാനവും റോം കഴിഞ്ഞാൽ സ്വന്തം നാണയം അടിക്കാൻ അവകാശമുള്ള ഏക ഇറ്റാലിയൻ നഗരവും അക്യുലിയ ആയിരുന്നു.
ഹാഡ്രിയൻ ചക്രവർത്തി (എ.ഡി. 76-138)യുടെ ഭരണകാലത്ത് റോം , മിലാൻ, കാപുവാ എന്നീ നഗരങ്ങൾ കഴിഞ്ഞാൽ വലിപ്പത്തിൽ അക്യുലിയ ഇറ്റലിയിലെ നാലാമത്തെ നഗരമായിരുന്നു.
മൂന്നു ലക്ഷത്തിനും അഞ്ചു ലക്ഷത്തിനും മധ്യേ ആയിരുന്നു അന്ന് ഇവിടുത്തെ ജനസംഖ്യ.
452-ൽ ഹൂണൻമാർ ഈ നഗരം ആക്രമിച്ചു.
ലൊംബാർഡുകൾ ഇറ്റലി ആക്രമിച്ചപ്പോൾ (606) അക്യുലിയായിലെ പാത്രിയാർക്കീസ് ഗാർദോയിലേക്ക് ഓടിപ്പോയി; ഗിർസോയായിൽ താമസമാക്കി.
അക്യുലിയയിലെ പാത്രിയാർക്കീസായ കാൽസിഡീനിയൻ, മാർപാപ്പയ്ക്ക് കീഴ്വഴങ്ങി.
എന്നാൽ അദ്ദേഹത്തിന്റെ സഹായമെത്രാൻ അതിനു തുനിഞ്ഞില്ല.
വളരെക്കാലം അക്യുലിയയിലെ ഗാർദോയിലും സമാന്തരപാത്രീയാർക്കീസൻമാരുണ്ടായി.
അക്യുലിയയിലെ പോപ്പോ 1024-ൽ ഗാർദോയേ പുറംതള്ളി അവിടത്തെ ഖജനാവ് അക്യുലിയയിൽ കൊണ്ടുവന്നു.
നാണയം അടിക്കുവാനുള്ള അധികാരവും റോം ഒഴിച്ചുള്ള ഇറ്റലിയുടെ മെത്രാൻ സ്ഥാനവും അക്യുലിയയിലെ ബിഷപ്പിന് കോൺട്രാസ് ചക്രവർത്തിയുടെകാലത്ത് ലഭിച്ചു.
എന്നാൽ വെനീസിന്റെ വളർച്ച അക്യുലിയയെ പ്രതികൂലമായി ബാധിച്ചു.
1438-ലെ ഭൂകമ്പം അക്യുലിയയെ ആകെ തകർത്തു.
1748-49-ൽ മെത്രാസനത്തിലുണ്ടായ ഭിന്നതകൾ മതത്തേയും സാരമായി ഉലച്ചു.
1749 അവസാനം പാത്രിയാർക്കാസ്ഥാനം തന്നെ നിർത്തലാക്കി.
അതോടുകൂടി അക്യുലിയ വിസ്മൃതിയിലായി.
അവലംബം ↑ ↑ Aquileia ↑ Archaeological Area and the Patriarchal Basilica of Aquileia പുറംകണ്ണികൾ Wikimedia Commons has media related to Aquileia .
http://www2.rgzm.de/navis/Musea/Aquileia/MuseoAquileiaEnglish.htm Archived 2010-02-22 at the Wayback Machine .
http://www.aquileia.co.uk/ വീഡിയോ http://whc.unesco.org/en/list/825 കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ അക്യുലിയ എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
അക്ബർനാമ ഇംഗ്ലീഷ് വിലാസം https://ml.wikipedia.org/wiki/Akbarnama ഇംഗ്ലീഷ് വിലാസം https://ml.wikipedia.org/wiki/Akbarnama അബുൾ ഫസൽ അക്ബർനാമ അക്ബർക്ക് സമർപ്പിക്കുന്നു അക്ബറുടെ രാജസഭ - അക്ബർനാമയുടെ കൈയ്യെഴുത്തുപ്രതിയിൽ നിന്നുള്ള ഒരു ചിത്രം.
മൂന്നാമത്തെ മുഗൾ ചക്രവർത്തിയായിരുന്ന അക്ബറിന്റെ ഭരണകാലത്തെക്കുറിച്ച് അദ്ദേഹത്തിന്റെ സഭാംഗവും, മിത്രവുമായിരുന്ന അബുൾ ഫസൽ പേർഷ്യൻ ഭാഷ യിൽ എഴുതിയ ചരിത്രമാണ്‌ അക്ബർനാമ (Persian: اکبر نامہ).
അക്ബറിന്റെ കല്പ്പനപ്രകാരമാണ്‌ മൂന്നു വാല്യങ്ങളിലുള്ള ഈ ചരിത്രരേഖ ഫസൽ എഴുതിയത്.
ഇതിലെ ആദ്യവാല്യം അക്ബറിന്റെ മുൻ‌ഗാമികൾ, അവരുടെ ഭരണം, അക്ബറിന്റെ ജനനം എന്നിവ വിശദമാക്കുമ്പോൾ രണ്ടാമത്തെ വാല്യം ഭരണകാലത്തെ പ്രധാന സംഭവങ്ങളെക്കുറിച്ചും പ്രതിപാദിക്കുന്നു.
അക്ബറുടെ 46-ആമത്തെ ഭരണവർഷം (1602) വരെയുള്ള ചരിത്രസംഭവങ്ങളുടെ സവിസ്തരപ്രതിപാദനമാണ് രണ്ടാം ഭാഗത്തിൽ ഉൾക്കൊള്ളിച്ചിരിക്കുന്നത്.
മൂന്നാമത്തെ വാല്യമായ ഐൻ ഇ അക്ബരി മറ്റുള്ളവയിൽ നിന്ന് വേറിട്ടു നിൽക്കുന്നു.
ഇതിൽ പതിനാറാം ശതകത്തിലെ മുഗൾസാമ്രാജ്യത്തെ സംബന്ധിക്കുന്ന വിശദമായ സ്ഥിതിവിവരക്കണക്കുകൾ, സേനാസംവിധാനം, ഭരണക്രമം, സാമൂഹിക സ്ഥിതിഗതികൾ എന്നിവ പ്രതിപാദിച്ചിട്ടുണ്ട്.
അക്ബറിന്റെ പുസ്തകം എന്നാണ്‌ അക്ബർനാമ എന്ന പേരിനർത്ഥം.
ഗ്രന്ഥകർത്താവ് അബുൾ ഫസൽ അക്ബറിന്റെ സഭയിലെ നവരത്നങ്ങളിൽ ഒരാളാണ്‌.
ഏഴു വർഷത്തോളമെടുത്താണ്‌ ഈ പുസ്തകം പൂർത്തീകരിച്ചത്.
യഥാർത്ഥ കൈയ്യെഴുത്തു പ്രതിയിൽ ലേഖനങ്ങളെ സാധൂകരിക്കുന്ന അനവധി ചിത്രങ്ങളുമുണ്ടായിരുന്നു.
മുഗൾ ചിത്രകലയെ പ്രതിനിധീകരിക്കുന്ന ചിത്രങ്ങളാണ്‌ ഇവ.
ഈ പ്രാമാണികഗ്രന്ഥം (ആദ്യത്തെ രണ്ടു വാല്യങ്ങൾ) അബുൽ ഫസൽ അഞ്ചു പ്രാവശ്യം പരിഷ്കരിച്ചെഴുതിയതിനുശേഷമാണ്, അക്ബർക്ക് 1598-ൽ സമർപ്പിച്ചത്.
എന്നാൽ മൂന്നാം ഭാഗമായ ആയ്നെ അക്ബരി 1593-ൽതന്നെ ചക്രവർത്തിക്കു സമർപ്പിച്ചിരുന്നു.
മുഗൾ ചിത്രകലയുടെ ഒരു ഭണ്ഡാഗാരം കൂടിയാണ് അക്ബർനാമാ.